Συνελήφθη χθες σε περιοχή της Αττικής 33χρονος Βέλγος, στην κατοχή του οποίου βρέθηκαν, μεταξύ άλλων, εμπρηστικοί μηχανισμοί.

Συγκεκριμένα, σύμφωνα με ανακοίνωση της Αστυνομίας, πάνω στον 33χρονο βρέθηκαν:

- Δύο αυτοσχέδιοι εμπρηστικοί μηχανισμοί αποτελούμενοι ο καθένας από τέσσερα τεμάχια στερεού πετρελαίου και τεμάχιο βραδύκαυστου υλικού (φιδάκι),

- έξι πλαστικές συσκευασίες με στερεό πετρέλαιο,

- πλαστική φιάλη με εύφλεκτο υγρό,

- φλόγιστρο υγραερίου και ζευγάρι γάντια.

Ο αλλοδαπός συνελήφθη και σε βάρος του σχηματίστηκε δικογραφία για κατασκευή, κατοχή εμπρηστικών μηχανισμών, άρνηση υποβολής σε δακτυλοσκόπηση και οδηγείται στον αρμόδιο Εισαγγελέα. Την υπόθεση έχει αναλάβει η Υποδιεύθυνση Κρατικής Ασφάλειας της Διεύθυνσης Ασφάλειας Αττικής, η οποία συνεχίζει τις έρευνες.